पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार को कस्बे में कोरोना से 4 मरीजों की मौत हो गई । जानकारी के अनुसार नगर पंचायत लखनपुर के वार्ड क्रमांक सात के 39 वर्षीय टायर व्यवसायी की मौत हुई। इसके कुछ घंटे के बाद पता चला कि एक और व्यापारी की भी मौत हो गई। तीसरी मौत स्वास्थ्य विभाग में पदस्थ 55 कर्मचारी की हुई। जबकि एक अन्य की शुक्रवार की देर शाम अंबिकापुर मेडिकल कॉलेज में इलाज के दौरान मौत हो गई। कोरोना की रोकथाम के लिए क्षेत्रवासियों ने स्वास्थ्य मंत्री टीएस सिंहदेव से जरूरी व्यवस्थाएं करने का आग्रह किया है।
वर्मा परिवार में कोविड से तीन भाइयों की मौत
अनिल कुमार वर्मा के परिवार पर कोरोना महामारी का कहर इससे पहले भी बरपा है। 1 साल में परिवार के तीन लोगों की कोविड-19 से मौत हो चुकी है। पहले बड़े भाई जनार्दन वर्मा का निधन हुआ था। इसके उपरांत उनके सगे संझले भाई त्रिवेणी प्रसाद वर्मा का विगत दिनों रायपुर में उपचार के दौरान निधन हो गया।इसके बाद शुक्रवार को अनिल वर्मा का भी निधन हो गया। इसके साथ ही ग्राम पंचायत अंधला की एक वृद्ध महिला की भी कोविड की वजह से मौत हो गई है।
115 में 45 लोगों की रिपोर्ट कोरोना पॉजिटिव
लखनपुर| लखनपुर सामुदायिक स्वास्थ्य केंद्र सहित अन्य केन्द्रों में शनिवार को 115 लोगों की कोरोना जांच में 45 की रिपोर्ट पॉजिटिव आई है। स्वास्थ्य अमले कि ओर से संक्रमित मरीजों को होम आइसोलेट करके दवा का वितरण शुरू कर दिया गया है। अन्य लोगों के आरटीपीसीआर एवं ट्रू नाट के सैंपल जांच के लिए अंबिकापुर भेज दिए हैं। यह जानकारी स्वास्थ्य केंद्र के कोविड-19 नोडल अधिकारी डॉ. विनोद भार्गव ने दी।
पूरे कस्बे में कराया जा रहा है सैनिटाइजेशन
नपं राजस्व अमले की ओर से कस्बे के हर वार्ड में सैनिटाइजेशन किया जा रहा है। लखनपुर में प्रतिदिन संक्रमित मरीज मिल रहे हैं। नगर पंचायत अध्यक्ष सावित्री साहू के निर्देश पर सैनिटाइजर का सभी वार्डों में छिड़काव किया जा रहा है। साहू ने कहा कि क्षेत्र में जिस तरह से कोरोना तेजी से बढ़ रहा है। उसकी रोकथाम के लिए हम सबको सक्रिय होने की आवश्यकता है। कोविड-19 के प्रोटोकाल का पालन कुछ लोगों के द्वारा हल्के में लिया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn